ด้วยอยากทานอาหาร ทีเดียว 3 รายการ เราจึงพากันมาที่ร้านหน้าไปรษณีย์นครชัยศรี (ฝั่งตรงข้ามเป็นร้านเซเว่นอีเลฟเว่น) ร้านนี้ไม่มีชื่อร้าน ช่วงหัวค่ำหาที่จอดรถยากนิดหน่อย แต่เราไปทานกันประมาณ 2 ทุ่ม ร้านค้าแถว ๆ ตลาดท่านาเก็บร้านและ ปิดบ้านกันแล้ว รถน้อย จอดรถใกล้ร้านได้สบาย ๆ ค่ะ

รายการที่สั่ง

โจ๊กหมูใส่ไข่และเครื่องใน
~ ชามนี้ทำได้น่าทาน ข้าวละเอียด ไม่ข้นมาก หมู ตับ เครื่องในสะอาด ไข่ค่อนข้างดิบ ใช้ได้ค่ะ

ข้าวต้มปลา 
~ ข้าวเป็นเม็ด ไม่แข็งและไม่บานมาก น้ำซุปกลมกล่อม เนื้อปลาชิ้นเล็ก ไม่มีกลิ่นคาว รสชาติดีค่ะ

ต้มเลือดหมู
~ ชามนี้เป็นของคุณพ่อบ้าน เห็นว่าเครื่องในสะอาดดี แต่ตับในชามไม่สุก ไม่ค่อยปลื้มนิดหน่อยค่ะ

โดยรวมอาหารมื้อนี้ก็พอใช้ได้ รวมจ่าย 100 บาทถ้วน ๆ ค่ะ



